Daily Focus-บล.ฟินันเซีย ไซรัส
Daily Focus-บล.ฟินันเซีย ไซรัส ประจำวันที่ 12 ม.ค.66
Daily Focus-บล.ฟินันเซีย ไซรัส ประจำวันที่ 12 ม.ค.66
12 ม.ค. 2566

บล.ฟินันเซีย ไซรัส ประเมินแนวโน้มตลาดวันนี้ (12 ม.ค.66) คาด SET Index จะฟื้นตัวขึ้นทดสอบ High เดิมบริเวณ 1,695+- จุด จาก Sentiment บวกของตลาดหุ้นสหรัฐฯที่ฟื้นตัวดี โดยได้อานิสงส์จากความคาดหวังเชิงบวกต่อตัวเลขเงินเฟ้อเดือน ธ.ค. ที่จะประกาศคืนนี้ว่าจะออกมาอ่อนตัวลง และหนุนให้ FED ชะลอการปรับขึ้นดอกเบี้ยเหลือ 0.25% ในการประชุมเดือน ก.พ. ซึ่งจะทำให้แนวโน้มและโอกาสเกิด Recession ในระยะถัดไปจะลดลงหรือไม่รุนแรงมากเท่าที่ประเมินก่อนหน้า ส่งผลให้ Bond Yield ทยอยปรับลงอย่างต่อเนื่องและเป็นบวกต่อสินทรัพย์เสี่ยง หุ้น Growth และ Tech ที่เคยเทรด PER สูงในช่วง 2 ปีที่ผ่านมามีแนวโน้มกลับมา Outperform วันนี้
ขณะที่ทางกลับกันด้วยดัชนีที่ปรับตัวขึ้นรับความคาดหวังเชิงบวกไปมาก หากเงินเฟ้อออกสูงกว่าคาด มีโอกาสที่ตลาดจะเผชิญแรงขายอย่างหนาแน่นเช่นกัน ส่วนปัจจัยในประเทศโฟกัสยังอยู่ที่การเมืองเนื่องจากเข้าใกล้การเลือกตั้งทั่วไปมากขึ้นและมีโอกาสเกิดการยุบสภาก่อน ส่วนภาพเศรษฐกิจยังมองบวกในฝั่งการบริโภคและการท่องเที่ยว ระยะกลาง-ยาวเรายังชอบกลุ่ม Domestic/Reopening Play โดยมองจังหวะพักฐานเป็นโอกาสทยอยสะสม
กลยุทธ์ : ระยะกลาง-ยาวยังชอบกลุ่ม Domestic และ Reopening Play // ระยะสั้นเก็งกำไรหุ้น Growth และ Tech ที่ Laggard ตลาด
หุ้นเด่นเดือน ม.ค. : AAV, BCP, CENTEL, M, MAKRO